HU Az Európai Unió Hivatalos Lapja C 64/26

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv alapján (1)

(Hirdetmény a folyékony vagy gáznemű szénhidrogének kutatására vonatkozó kizárólagos engedély – ún. „Concession de Poissonnière ”– kiterjesztése iránti kérelemről)

(EGT vonatkozású szöveg)

(2007/C 64/10)

A Gazonor társaság (székhelye: avenue de la Fosse 2, BP 52, F-62420 Billy-Montigny) 2006. február 20-i kérelmében a folyékony vagy gáznemű szénhidrogének kutatására feljogosító kizárólagos engedély, az ún. „Concession de Poissonnière ”kiterjesztését kérte körülbelül 187,51 négyzetkilométernyi, a Nord és a Pas de Calais megyék egy részét képező területre.

A szóban forgó kiterjesztés körzetét az alábbiakban a földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

Csúcsok Földrajzi hosszúság Földrajzi szélesség A 0,81° K 56,07° É B 0,83° K 56,07° É C 0,83° K 56,06° É D 0,84° K 56,06° É E 0,84° K 56,05° É F 0,86° K 56,05° É G 0,86° K 56,03° É H 0,88° K 56,03° É I 0,88° K 56,01° É J 0,96° K 56,01° É K 0,96° K 55,98° É L 1,09° K 55,98° É M 1,09° K 55,97° É N 1,21° K 55,97° É O 1,21° K 55,93° É P 1,20° K 55,93° É Q 1,20° K 55,95° É R 1,19° K 55,95° É S 1,19° K 55,96° É T 1,10° K 55,96° É U 1,10° K 55,91° É V 1,09° K 55,91° É W 1,09° K 55,92° É X 0,98° K 55,92° É Y 0,98° K 55,90° É Z 0,91° K 55,90° É AA 0,91° K 55,92° É AB 0,90° K 55,92° É AC 0,90° K 55,93° É AD 0,86° K 55,93° É AE 0,86° K 55,94° É AF 0,82° K 55,94° É AG 0,82° K 55,98° É AH 0,80° K 55,98° É AI 0,80° K 56,00° É AJ 0,71° K 56,00° É AK 0,71° K 56,01° É AL 0,76° K 56,01° É AM 0,76° K 56,02° É AN 0,77° K 56,02° É AO 0,77° K 56,03° É AP 0,81° K 56,03° É

A kérelmek benyújtása

A kezdeti kérelmet és a versengő kérelmeket benyújtó kérvényezőknek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet (Journal officiel de la République française, 1995. április 22.) 3., 4. és 5. cikkében meghatározott engedélyezési feltételek teljesülnek.

Az érdekelt társaságok versengő kérelmet nyújthatnak be ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, a „szénhidrogénekre vonatkozó bányászati engedélyek franciaországi megszerzéséről szóló hirdetményben ”összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427 sz. módosított rendelet állapított meg.

A versengő kérelmeket az alábbi címen lehet benyújtani a bányászatért felelős szakminisztériumhoz. A kezdeti kérelemre és a versengő kérelmekre vonatkozó határozatok meghozatalának határideje három év attól számítva, hogy a kezdeti kérelem beérkezett a francia hatóságokhoz, azaz legkésőbb 2009. február 20.

A tevékenység folytatására és leállítására vonatkozó feltételek és követelmények.

A kérvényezők figyelmébe ajánljuk a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696 sz. módosított rendeletet (Journal officiel de la République française, 1995. május 11.)

További felvilágosításért a Gazdasági, Pénzügyi és Ipari Minisztériumhoz lehet fordulni: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [tel.: (33) 144 97 23 02, fax: (33) 144 97 05 70].

A fent említett rendeleti rendelkezésekhez a Légifrance honlapon, a:

http://www.legifrance.gouv.fr internetcímen lehet hozzáférni.

(1) HL L 164., 1994.6 30., 3. o.